2016. gada 8. novembrī Noteikumi Nr. 711

Rīgā (prot. Nr. 60  2. §)

**Grozījumi Ministru kabineta 2010. gada 12. oktobra noteikumos Nr. 953 "Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība"**

Izdoti saskaņā ar Valsts un pašvaldību institūciju

amatpersonu un darbinieku atlīdzības likuma

28. panta otro un trešo daļu un Militārā dienesta likuma

11. panta otro daļu un 18. panta piekto daļu

Izdarīt Ministru kabineta 2010. gada 12. oktobra noteikumos Nr. 953 "Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība" (Latvijas Vēstnesis, 2010, 164. nr.; 2015, 132. nr.) šādus grozījumus:

1. Papildināt noteikumus ar 4.4. apakšpunktu šādā redakcijā:

"4.4. civilo izglītības iestādi ārvalstīs – tādu dienesta pienākumu izpildei nepieciešamu speciālo zināšanu iegūšanai, kuras nevar iegūt šo noteikumu 4.1., 4.2. un 4.3. apakšpunktā minētajās izglītības iestādēs, vai augstākās izglītības iegūšanai tādā mācību programmā, kurā tiek atzīti šo noteikumu 4.3. apakšpunktā minētajā izglītības iestādē iegūtie kredītpunkti."

2. Izteikt 5. punktu šādā redakcijā:

"5. Karavīru nosūta uz izglītības iestādi, pamatojoties uz Nacionālo bruņoto spēku komandiera pavēli vai Nacionālo bruņoto spēku Apvienotā štāba priekšnieka rīkojumu."

3. Papildināt 9.3. apakšpunktu aiz skaitļa "4.3." ar vārdu un skaitli "un 4.4.".

Ministru prezidents Māris Kučinskis

Aizsardzības ministra vietā –

vides aizsardzības un

reģionālās attīstības ministrs Kaspars Gerhards